Յաջորդ այցելութիւնը, դարձեալ 9 Յունիսին, տրուեցաւ Տէր Ներսէս Պետրոս ԺԹին, Պատրիարք Կաթողիկէ Հայոց: Հ.Օ.Մ.ի պատուիրակութիւնը Պատրիարքին ներկայացուց Միութեան աշխարհասփիւռ գործունէութիւնը, ինչպէս նաեւ յառաջիկայ տարի միութեան հարիւրամեակի աշխատանքներու մանրամասնութիւնները: Պատրիարքը բարձր գնահատեց հայ կնոջական կազմակերպութեան լայնածիր գործունէութիւնը եւ յաջողութիւն մաղթեց ու իր օրհնութիւնը շնորհեց անոր ընթացիկ գործունէութեան եւ յատկապէս Հարիւրամեակի աշխատանքներուն: